als_Latn dik_Latn sag_Latn
Mot kryesisht me diell dhe vranësira të shpërndara do të na shoqërojë gjatë këtyre pesë ditëve të ardhshme, ka parashikuar Instituti Hidrometeorologjik i Kosovës, duke paralajmëruar se nga e diela do të nisë një rënie e ndjeshme e temperaturave, për të na përkujtuar se po i afrohemi dimrit.
“Kjo gjendje stabile që ka përfshirë Gadishullin Ballkanik do të jetë e qëndrueshme dhe do të krijojë kushte për një mot të mirë dhe të përshtatshëm. Temperaturat minimale do të lëvizin nga 3-5 gradë Celsius, kurse maksimalet e ditës do të lëvizin nga 15-18 gradë Celsius. Shtypja atmosferike vazhdon të mbetet e lartë, mbi vlerat e normales. Lagështia relative e ajrit në mëngjes do të lëvizë nga 92-94%, gjatë ditës do të zbresë nga 51-43%. Mjegulla të lehta mund të ketë vetëm në ultësira dhe vende përreth lumenjve. Do të fryjë erë nga veriu dhe verilindja me shpejtësi 1-4 m/s.
Në bazë të parashikimeve numerike kjo javë do të mbetet e fundit për këtë vit me këto temperatura mbi normalen për periudhën që jemi, pasi që nga dita e diel pritet të regjistrohen temperatura me vlera negative, por që edhe maksimalet nuk do të kalojnë mbi 13 gradë Celsius në ditët vijuese”, thuhet në parashikimin e IHMK-së.
als_Latn als_Latn als_Latn